Document ID: /roh_data/filtered/fineweb-2-filterrobots_roh.jsonl.gz/20412

Tgi che dovra pastoraziun en l'armada, survegniva quai mo tar persunas refurmadas u catolicas. Da nov vul l'armada lavurar ensemen en las organisaziuns tetgalas dals gidieus e dals muslims. Uschia duessi dar per mintga schuldada e mintga ina persuna da contact da sia religiun.
Las organisaziuns tetgalas duain uss sustegnair l'armada da chattar persunal adattà per far la pastoraziun. Las spiritualas ed ils spirituals èn dentant obligads, da sustegnair a mintga schuldada e schuldà che dovra agid.
Schon il atun ha l'armada communitgà, ch'ella vuless engaschar spirituals da baselgias independentas.
Ord l'archiv
L'emissiun «Vita e cretta» ha tematisà en ina contribuziun dal 2018 las incumbensas da la pastoraziun da l'armada.